Íburðarmiklar íbúðir rísa á Seltjarnarnesi Íburðarmiklar íbúðir rísa á Seltjarnarnesi Hafin er sala á glæsilegu 26 íbúða fjölbýlishúsi við Hrólfsskálamel 2 - 8 á Seltjarnarnesi , húsið er þrjár hæðir og bílakjallari . Íbúðirnar eru rúmgóðar og bjartar og mikið í þær lagt . Framkvæmdir hófust um miðjan maí og verða fyrstu íbúðirnar afhentar í nóvember á næsta ári . Íbúðirnar eru einstaklega glæsilegar , á það jafnt við um hönnun , efnisval , búnað og frágang . Staðsetningin er einstök og stutt í allt það besta sem Seltjarnarnes hefur upp á að bjóða . Húsin eru hönnuð af arkitektastofunni Hornsteinum . Hærra er til lofts en almennt gerist , innfelld lýsing verður í loftum með Instabus ljósastýringakerfi . Gólfhiti er með þráðlausum nemum sem auðveldar hitastýringu . Í hverri íbúð verður plankaparket , baðherbergin flísalögð sem og forstofu - og þvottahúsgólf . Innréttingar verða frá danska fyrirtækinu JKE Design með granít-borðplötum og heimilistæki frá Miele , en þessi fyrirtæki hafa getið sér gott orðspor fyrir mikil gæði og hagnýta hönnun . Mikil áhersla er lögð á hljóðeinangrun milli íbúða , sem næst með tvöföldum gólfum . Skýli úr hertu gleri verða á svölum . Mynddyrasímar og myndavélakerfi eru í aðalanddyrum stigahúsanna . Lyftur eru í öllum stigahúsum . Húsin eru hönnuð með nútímaþægindi og -kröfur í huga . Að utan eru þau klædd að mestu með leirbrenndum flísum og að hluta með sléttri álklæðningu . Allir gluggar eru álklæddir timburgluggar . Húsið þarfnast því lágmarksviðhalds . Staðsetning Hrólfsskálamels er einstök á höfuðborgarsvæðinu . Hann stendur hátt á Seltjarnarnesi , útsýni gott og stutt er í fagrar gönguleiðir meðfram nesinu og í sundlaug Seltjarnarness . Einnig er stutt í alla þjónustu og í miðbæ Reykjavíkur . Einn af betri golfvöllum landsins er skammt frá vestast á Seltjarnarnesi , auk þess sem aðstaða til íþróttaiðkunar er afbragðs góð .